Campioana României la baschet masculin, U-BT Cluj-Napoca, a fost învinsă, miercuri seara, pe teren propriu, în faţa a 10.000 de fani, de britanicii de la London Lions, scor 91-79.
Clujenii au ratat, astfel, şansa istorică de a se califica în semifinalele BKT EuroCup. Elevii lui Mihai Silvășan au fost dominați de la un capăt la altul, după un joc mult sub ce au arătat în acest sezon european. Clujenii au fost conduși și la 20 de puncte, dar au revenit în joc pe final de meci, însă nu au putut pune în pericol calificarea britanicilor.
Jones, cu 23 puncte, Mejeris și Seeley cu câte câte 15 puncte, au fost principalii realizatori ai gazdelor. U-BT Cluj-Napoca este prima din România care trece de faza grupelor în EuroCup, calificându-se în sferturi. Asesoft Ploieşti și Steaua Bucureşti sunt celelalte echipe din România care au mai ajuns în competiție.